**Telki Község**

**Polgármestere**

**Előterjesztés**

**Telki község szociális, család és gyermekjóléti feladatainak ellátására**

**Az előterjesztés mellékletei**: 1 db

**Az előterjesztést tárgyalja**: Szociális Bizottság Pénzügyi Bizottság

**Az előterjesztés elfogadása**: egyszerű többségű szavazatot igényel.

A Magyar Máltai Szeretetszolgálat Egyesület ( továbbiakban: Egyesület ) és Telki Község Önkormányzata 2013. január 1-től határozatlan idejű ellátási szerződést kötött család-és gyermekjóléti szolgáltatás, házi segítségnyújtás, szociális étkeztetés és támogató szolgáltatás biztosítására.

Az Egyesület 2017. november 27-én kelt levelében arról tájékoztatta önkormányzatunkat, hogy a szolgáltatásokra vonatkozó jogszabályi szigorítások, valamint a térséget különösen érintő szakképzett munkaerőhiány miatt az ellátások biztosítását a továbbiakban nem tudják ellátni ezért kezdeményezik az ellátási szerződés közös megegyezéssel történő megszüntetését.

Az elmúlt hetekben egyeztetését végeztünk a környéken működő szociális feladat ellátást biztosító szolgáltatókkal az esetleges csatlakozás lehetőségéről.

A szomszédos településeken feladat ellátást végző két szolgáltató a Híd Szociális és Gyermekjóléti Szolgálat és a Premontrei Női Kanonokrend által üzemeltetett Gyermekjóléti Központot is megkerestük.

A zsámbéki szolgáltató hasonló munkaerőhiány miatti kapacitás hiány miatt jelezte, hogy nem tudja ellátni a feladatot. A Híd Szociális, Család és Gyermekjóléti Szolgálat a csatolt tartalmú ajánlatot adta.

Telki, 2018. január 2.

Deltai Károly

polgármester

**Határozati javaslat**

**Telki község**

**Képviselő-testülete**

**…./2018. (I. . ) Öh. számú**

**határozata**

**Telki község szociális, család és gyermekjóléti feladatainak ellátására**

Telki község önkormányzat képviselő-testülete úgy határoz, hogy a szociális, család és gyermekjóléti feladatainak ellátására ellátási szerződést köt a Híd Szociális, Család és Gyermekjóléti Szolgálat és Központ ( 2092 Budakeszi, Fő u. 103. ) -al.

Határidő: 2018

Felelős: polgármester